რუი ჰაჩიმურა

რუი ჰაჩიმურა (; დ. 8 თებერვალი, 1988, ტოიამა, იაპონია) — იაპონელი კალათბურთელი; ამჟამად თამაშობს ნაციონალური საკალათბურთო ასოციაციის კლუბ ვაშინგტონ უიზარდსში. საკოლეჯო კალათბურთს თამაშობდა გონძაგა ბულდოგებში. არის იაპონიის ეროვნული საკალათბურთო ნაკრების წევრი. სიმამღლისა (203 სმ) და წონის (104 კგ) ჰათვალისწინებით, შეუძლია როგორც მსუბუქი ფორვარდის, ისე მძიმე ფორვარდის პოზიციაზე თამაში. ითვლებოდა -ის 2019 წლის დრაფტ კლასის ერთ-ერთ მთავარ პერსპექტიულ მოთამაშედ; აღნიშნულ დრაფტ-კლასში, ვაშინგტონ უიზარდსმა აირჩია პირველი რაუნდის მეცხრე პიკად.

ტოიამას პროვინციაში დაბადებული რუი ჰაჩიმურამ ახალგაზრდობაშივე მიაღწია წარმატებას; თამაშობდა იაპონიის ეროვნულ 17 და 19 წლამდელთა ნაკრებებში (ფიბას ჩემპიონატში). 2016 წელს ჰაჩიმურა გონძაგას შეუერთდა როგორც მეხუთე იაპონიაში დაბადებული კაცთა -ის პირველი დივიზიონის მოთამაშე.

ადრეული ცხოვრება და კარიერა
ჰაჩიმურა დაიბადა 1998 წლის 8 თებერვალს ტოიამას პროვინციაში, იაპონიაში, იაპონელი დედის, მაკიკოსა და ბენინელი მამის, ზაქარი ჯაბილის ოჯახში. მისი სახელი რუი იაპონურად ნიშნავს „ბაზას“ ან „ციხე-სიმაგრეს“. სახელი შეურჩია ბაბუამ (იგი ბეიზბოლის დიდი გულშემატკივარი იყი). ჰყავს სამი ახალგაზრდა და-ძმა: ერთი ძმა და ორი და. ჰაჩიმურას უმცროსი ძმა, ალენი , არის იაპონიაში მდებარე ტოკაის უნივერსიტეტის კალათბურთელი. ბავშვობაში თამაშობდა ბეიზბოლს (ქეჩერისა და პიჩერის პოზიციებზე). 2013 წლის 29 დეკემბერს, ჰაჩიმურამ ულიდერა მეისეის საშუალო სკოლის საკალათბურთო გუნდს (32 ქულით) მეორე ტიტულის, იაპონიის საშუალო სკოლების ჩემპიონატის, მოგებაში; აღნიღნული შეხვედრა ოჰორის ფუკუოკას უნივერსიტეტის წინააღმდეგ შედგა და თამაში მეისეის გამარჯვებით, ანგარიშით 92-78 დასრულდა. 2015 წლის აპრილში ჰაჩიმურა მიიწვიეს „ჯორდან ბრენდ კლასიკზე“, სადაც მან საერთაშორისო თამაშში პირად ანგარიშზე ცხრა ქულა და ხუთი მოხსნა ჩაიწერა. 2015 წლის 21 ნოემბერს, საკოლეჯო კალათბურთის სათამშოდ, ხელი მოაწერა აშშ-ის საკოლეჯო კალათბურთის გუნდ გონძაგა ბულდოგებთან; იგი -ის მიერ მიიჩნეოდა როგორც კოლეჯში შემსვლელი ერთ-ერთი საუკეთესო საერთაშორისო მოთამაშე.

პროფესიონალური კარიერა
ვაშინგტონ უიზარდსი (2019 - დღემდე)
2018 წლის 15 აპრილს ჰაჩიმურამ გამოაცხადა, რომ უარს ამბობდა კოლეჯში კიდევ ერთი წლის განმავლობაში თამაშზე და მონაწილეობას მიიღებდა 2019 წლის -ის დრაფტ კლასში. ჰაჩიმურა 2019 წლის -ის დრაფტში, პირველი რაუნდის მე-9 არჩევნად ვაშინგტონ უიზარდსმა აირჩია. ჰაჩიმურა არის მეორე იაპონიაში დაბადებული მოთამაშე (იასუტაკა ოკაიამას შემდეგ), რომელიც -ის დრაფტზე მოხვდა; აგრეთვე იგი არის პირველი იაპონელი მოთამაშე რომელიც -ის დრაფტის პირველ ეტაპში აირჩიეს. 2019 წლის 23 ოქტომბერს შედგა რუი ჰაჩიმურას დებიუტი -ში; აღნიშნულ თამაშში უიზარდსი დალას მავერიქსს დაუპირისპირდა (უიზარდსი 100-108 დამარცხდა); ან შეხვედრა ორმაგი დუბლით, თოთხმეტი ქულითა და ათი მოხსნით დაასრულა.

კარიერა ეროვნულ ნაკრებში
რუი ჰაჩიმურა იაპონიას საერთათაშირისო დონეზე წარმოადგენს. ირანში ჩატარებულ, 2013 წლის ფიბას აზიის 16-წლამდელთა ჩემპიონატში ჰაჩიმურა საშუალოდ 22.8 ქულას, 12.6 მოხსნასა და 2.8 დაფარებას აგროვებდა (აღნიშნულია 8 თამაშის საშუალო მაჩვენებელი). გუნდმა აღნიშნული ჩემპიონატი მესამე ადგილზე დაასრულა. 2014 წლის აპრილში, იაპონიის 18-წლამდელთა ნაკრებთად ერთად, თამაშობდა გერმანიაში გამართულ ალბერტ შვეიზერის ჩემპიონატში; აღნიშნული ჩემპიონატი გუნდმა ბოლო ადგილით დაასრულა.

იაპონიის ნაკრებმა 2014 წლის ფიბას 17-წლამდელთა მსოფლიო ჩემპიონატში 16 გუნდიდან მე-14 ადგილი დაიკავა; რუი ჰაჩიმურა ტურნირის გამნავლობაში საშუალოდ 22.6 ქულას (ჩემპიონატის უმაღლესი მაჩვენებელი), 6.6 მოსხნასა და 1.7 დაფარებას აგროვებდა. ტურნირის განმავლობაში მან აშშ-ის ნაკრების წინააღმდეგ 25 ქულა დააგროვა თუმცა მათთან მაინც დამარცხდა. აშშ-ის ამ გუნდში თამაშობდნენ შემდგომში უკვე -ის 2017 წლის დრაფტის მონაწილეები: ჯეისონ ტეიტუმი, ჯოშ ჯეკსონი, ცალებ სვანიგიანი და ივან რაბი; გარდა ამისა ნაკრებში თამაშობდნენ ომავალი კოლეჯის ვარსკვლავები, როგორებიცაა დიამონდ სტოუნი და მილაკ მიუმენი.

რუი ჰაჩიმურა იაპონიისთვის ასპარეზობდა 2017 წლის ფიბას 19-წლამდელთა მსოფლიო საკალათბურთო თასის ტურნირში, რომელშიც საშუალოდ 20.6 ქულასა და 11.0 მოხსნას აგროვებდა. 2019 წლის ფიბას მსოფლიო თასის საკვალიფიკაციო რაუნდში, ჰაჩიმურამ იაპონიის ნაკრების დასახმარებლად 25 ქულა მოიპოვა და ირანი ანგარიშით 70-56 დაამარცხა.

კარიერული სტატისტიკა
კოლეჯში
უილიამ ჯონსის თასი